ᱥᱟᱢᱟ ᱵᱷᱟᱴᱮ

ᱜᱩᱨᱩ  ᱥᱟᱢᱟ ᱵᱷᱟᱴᱮ  ᱵᱟᱝᱢᱟ  ᱥᱟᱢᱟ ᱛᱟᱭ  (ᱡᱟᱱᱟᱢ-᱖ ᱚᱠᱴᱚᱵᱚᱨ ᱑᱙᱕᱐ ᱥᱟᱞ) ᱫᱚ ᱢᱤᱫ ᱥᱤᱧᱚᱛᱤᱭᱟ. ᱠᱚᱛᱷᱚᱠ ᱰᱮᱱᱥᱚᱨ ᱠᱟᱱᱟᱭ ᱾ ᱱᱚᱣᱟ ᱮᱱᱮᱡ ᱪᱮᱛᱟᱱ ᱨᱮ ᱟᱡᱟᱜ ᱔ ᱥᱮᱨᱢᱟ ᱩᱢᱮᱨ ᱠᱷᱚᱱ ᱠᱟ.ᱢᱤ ᱟ.ᱜᱩ ᱮᱫᱟᱭ ᱾ ᱥᱤᱧᱚᱛ ᱨᱮ,ᱠᱚᱛᱷᱚᱠ ᱮᱱᱮᱡ ᱪᱮᱛᱟᱱ ᱨᱮ ᱠᱳᱨᱤᱭᱚᱜᱨᱟᱯᱷᱤ, ᱴᱨᱮᱱᱤᱝ ᱟᱨ ᱢᱟᱪᱮᱛ ᱠᱟ.ᱢᱤ ᱦᱚᱸᱭ ᱛᱚᱨᱟᱣ ᱮᱫᱟ ᱾ ᱯᱩᱱᱮ ᱨᱮ 'ᱱᱟᱫᱽᱨᱩᱯ' ᱧᱩᱛᱩᱢᱛᱮ ᱢᱤᱫ ᱰᱮᱱᱥ ᱮᱠᱟᱰᱮᱢᱤ ᱦᱚᱸᱭ ᱵᱮᱨᱮᱫ ᱟᱠᱟᱫᱟ ᱟᱨ ᱚᱱᱟ ᱨᱤᱱ ᱰᱟᱭᱨᱮᱠᱴᱚᱨ ᱦᱚᱸᱭ ᱠᱟ.ᱢᱤ ᱟ.ᱜᱩ ᱮᱫᱟ ᱾
 ᱱᱤᱡᱚᱨ ᱡᱤᱭᱚᱱ 
ᱥᱟᱢᱟ ᱫᱚ ᱵᱮᱞᱜᱟᱢ {(Belgaum) ᱱᱟᱦᱟᱜ (ᱵᱮᱞᱜᱟᱵᱷᱤ) Belagavi} ᱨᱮ ᱖  ᱚᱠᱴᱚᱵᱚᱨ ᱑᱙᱕᱐ ᱥᱟᱞ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱭᱚ ᱢᱟ.ᱱᱤᱡ ᱜᱩᱞᱟᱵᱽ ᱵᱟᱭᱥᱟ ᱱᱟᱭᱚᱠ (Smt Gulab Baisa Naik) ᱟᱨ ᱵᱟᱵᱟ ᱢᱟ.ᱱ ᱜᱚᱝᱜᱟᱫᱷᱚᱨ ᱡᱤ. ᱱᱟᱭᱚᱠ (Ganagadhar G Naik) ᱛᱤᱠᱤᱱᱟᱜ ᱠᱚᱞᱮᱠᱩᱠᱷᱤ ᱨᱮ ᱡᱟᱱᱟᱢ ᱞᱮᱱᱟ ᱾ ᱟᱡ ᱫᱚ ᱥᱚᱱᱚᱛ ᱵᱷᱟᱴᱮ (Sanat Bhate) ᱥᱟᱶ ᱑᱙᱗᱔ ᱥᱟᱞ ᱨᱮ ᱵᱟᱯᱞᱟ ᱟᱠᱟᱱᱟ,ᱡᱟᱦᱟᱸᱭ ᱫᱚ ᱜᱩᱨᱩ ᱨᱳᱦᱤᱬᱤ ᱵᱷᱟᱴᱮ (Rohini Bhate) ᱣᱤᱡᱽ ᱦᱚᱯᱚᱱ ᱠᱟᱱᱟ ᱾ ᱟ.ᱠᱤᱱ ᱨᱤᱱ ᱫᱚ ᱢᱤᱫ ᱠᱚᱲᱟ ᱜᱤᱫᱟ.ᱨ ᱚᱝᱜᱚᱫᱽ ᱵᱷᱟᱴᱮ (Angad Bhate) ᱢᱮᱱᱟᱜ ᱟᱠᱟᱫᱮᱭᱟ ᱾
 ᱴᱨᱮᱱᱤᱝ 
ᱥᱟᱢᱟ ᱫᱚ ᱧᱩᱢᱟᱱ ᱠᱚᱛᱷᱚᱠ ᱰᱮᱱᱥᱚᱨ  ᱨᱳᱦᱤᱬᱤ ᱵᱷᱟᱴᱮ ᱣᱤᱡᱽ ᱦᱚᱯᱚᱱ-ᱵᱟ.ᱦᱩ ᱟᱨ ᱪᱮᱞᱟ ᱦᱚᱸ ᱠᱟᱱᱟᱭ ᱾ ᱟᱡᱟᱜ ᱠᱚᱛᱷᱚᱠ ᱮᱱᱮᱡ ᱴᱨᱮᱱᱤᱝ ᱫᱚ ᱥᱚᱢᱨᱟᱴ ᱯᱚᱸ ᱵᱤᱨᱡᱩ ᱢᱚᱦᱟᱨᱟᱡᱽ (Samrat Pt. Birju Maharaj) ᱟᱨ ᱯᱚᱸ ᱢᱳᱦᱚᱱᱨᱟᱣ ᱠᱟᱞᱞᱤᱭᱟᱱᱯᱩᱨᱠᱟᱨ (Pt. Mohanrao Kallianpurkar) ᱛᱤᱠᱤᱱ ᱴᱷᱮᱱ ᱠᱷᱚᱱ ᱥᱟ.ᱛ ᱟᱠᱟᱫᱟᱭ ᱾  ᱟᱭᱢᱟ ᱥᱮᱨᱢᱟ ᱦᱟ.ᱵᱤᱡ ᱠᱚᱲᱟ ᱠᱩᱲᱤ ᱠᱛᱷᱚᱠ ᱰᱮᱱᱥᱚᱨ ᱠᱚ ᱴᱨᱮᱱᱤᱝ ᱟᱠᱟᱫ ᱠᱚᱣᱟᱭ ᱾ ᱩᱱᱠᱩ ᱱᱤᱛ ᱫᱤᱥᱚᱢ ᱟᱨ ᱵᱤᱫᱮᱥ ᱨᱮ ᱩᱫᱩᱜ-ᱥᱚᱫᱚᱨ ᱟᱨ ᱴᱨᱮᱱᱤᱝ ᱠᱟ.ᱢᱤ ᱦᱚᱸᱠᱚ ᱪᱟ.ᱞᱩ ᱟᱠᱟᱫᱟ ᱾
ᱟᱭᱢᱟ ᱡᱮᱜᱮᱛ-ᱵᱤᱨᱫᱟ.ᱜᱟᱲ ᱠᱚᱨᱮ ᱵᱳᱨᱰ ᱥᱚᱦᱮᱫ ᱦᱚᱸ ᱢᱮᱱᱟᱭ ᱟᱨ ᱯᱩᱱᱮ ᱡᱮᱜᱮᱛ-ᱵᱤᱨᱫᱟ.ᱜᱟᱲ ᱨᱮᱭᱟᱜ ᱞᱚᱲᱤᱛ ᱠᱚᱲᱟ ᱠᱮᱱᱫᱨᱚ,ᱢᱩᱢᱵᱟᱭ ᱡᱮᱜᱮᱛ-ᱵᱤᱨᱫᱟ.ᱜᱟᱲ ᱨᱮᱭᱟᱜ ᱱᱟᱞᱚᱱᱫᱟ ᱠᱚᱞᱮᱡᱽ, ᱱᱟᱜᱽᱯᱩᱨ  ᱡᱮᱜᱮᱛ-ᱵᱤᱨᱫᱟ.ᱜᱟᱲ ᱨᱮᱭᱟᱝ ᱵᱷᱚᱨᱚᱛ ᱠᱚᱞᱮᱡᱽ, ᱵᱷᱟᱨᱚᱛᱤ ᱵᱤᱫᱽᱭᱟᱯᱤᱴᱷ,ᱯᱩᱱᱮ ᱮᱢᱟᱱ ᱠᱚᱨᱮ ᱥᱤᱱᱤᱭᱚᱨ ᱜᱩᱨᱩ ᱞᱮᱠᱟᱛᱮ ᱠᱟ.ᱢᱤ ᱛᱚᱝᱜᱮ ᱟᱠᱟᱫᱟᱭ ᱾
ᱟᱡᱟᱜ ᱛᱟ.ᱨᱤ ᱨᱮ ᱯᱮ-ᱜᱮᱞ ᱠᱷᱚᱱ ᱵᱟ.ᱲᱛᱤ ᱟᱪᱮᱛ ᱟᱪᱮᱛᱟ.ᱱᱤᱠᱚ ᱟ.ᱠᱤᱞᱢᱟᱞ ᱰᱤᱜᱽᱨᱤ ᱟᱨ ᱑᱒ ᱜᱚᱴᱟᱝ ᱥᱤᱱᱤᱭᱚᱨ ᱡᱟ.ᱛᱤᱭᱟ.ᱨᱤ ᱯᱷᱮᱞᱳᱥᱤᱯ ᱥᱠᱚᱞᱟᱨᱥᱤᱯ ᱠᱚ ᱧᱟᱢ ᱟᱠᱟᱫᱟ ᱾

 ᱠᱳᱨᱤᱭᱚᱜᱨᱟᱯᱷᱤ ᱠᱟ.ᱢᱤ 
ᱟᱡᱟᱜ ᱦᱩᱱᱟ.ᱨ ᱡᱟ.ᱱᱤ ᱟᱭᱢᱟ ᱛᱷᱚᱠ ᱨᱮ ᱠᱳᱨᱤᱭᱚᱜᱨᱟᱯᱷᱤ ᱠᱟ.ᱢᱤ ᱛᱩᱞᱟ.ᱣ ᱟᱠᱟᱫᱟᱭ ᱾ ᱯᱟ.ᱦᱤᱞ ᱟᱨ ᱱᱟᱦᱟᱜ ᱡᱩᱜᱽ ᱨᱮᱭᱟᱝ ᱠᱚᱛᱷᱚᱠ ᱯᱷᱳᱨᱢᱟᱴ ᱠᱚᱦᱚᱸᱭ ᱵᱤᱥᱲᱤ ᱟᱠᱟᱫᱟ ᱾
᱒᱐᱑᱕ ᱥᱟᱞ ᱨᱮ,ᱯᱟ.ᱦᱤᱞ ᱢᱚᱦᱟᱵᱷᱟᱨᱚᱛ ᱨᱮᱭᱟᱜ ᱩᱢᱩᱞ ᱛᱟᱡᱟᱜᱮ ᱩᱫᱩᱜ-ᱥᱚᱫᱚᱨ ᱞᱮᱱᱟ,ᱱᱚᱣᱟ ᱨᱮᱫᱚ ᱮᱭᱟᱭ ᱜᱚᱴᱟᱝ ᱥᱤᱧᱚᱛ ᱥᱟᱥᱛᱨᱤᱭᱚ ᱮᱱᱮᱡ ᱥᱤᱫᱚᱨ ᱞᱮᱱ ᱛᱟᱦᱮᱸᱱ ᱾ ᱥᱮᱨᱮᱧᱤᱭᱟ. ᱞᱚᱛᱟ ᱢᱚᱝᱜᱮᱥᱠᱚᱨ (Lata Mangeshkar), ᱘᱕ ᱟᱱᱟᱜ ᱡᱟᱱᱟᱢ ᱢᱟᱦᱟᱸ ᱢᱟᱱᱟᱣ ᱨᱮ ᱟᱡ ᱨᱤᱱ ᱯᱟ.ᱴᱷᱩᱣᱟ.ᱠᱚ ᱱᱟᱫᱽᱨᱩᱯ (Nadroop) ᱰᱮᱱᱥ ᱩᱫᱩᱜ-ᱥᱚᱫᱚᱨ ᱚᱪᱚ ᱞᱮᱫ ᱠᱚᱣᱟᱭ ᱾

 ᱵᱟᱦᱨᱮ ᱡᱚᱱᱚᱲ 
https://en.wikipedia.org/wiki/Shama_Bhate
ᱥᱟᱹᱠᱷᱭᱟᱹᱛ